Publication: Magyar Közlöny
Issue: MK-2011-23 (Year: 2011, Number: 23)
Era: contemporary
Section: szóló 9/2006. (II. 27.) IM rendelet (a továbbiakban: Iszr.) 6. § (3) bekezdése helyébe a következõ rendelkezés lép:
Paragraph Index: 344

7. § Az Iszr. 42. § (6) bekezdése helyébe a következõ rendelkezés lép: „(6) Akit az igazságügyért felelõs miniszter 2005. december 31. napjáig építésügyi szakterületeken fõiskolai szintû alapképzésben szerzett végzettséggel az igazságügyi szakértõi névjegyzékbe felvett, és a névjegyzékbe bejegyzett szakterülete megfelel a 8. számú melléklet 7. pontjában vagy a 11. számú mellékletben megjelölt építésügyi szakterületek valamelyikének, továbbá – a 11. számú melléklet 14., 16. és 17. pontjában megjelölt szakterületek kivételével – az építésügyi mûszaki szakértõi névjegyzékben vagy a 11. számú melléklet 16. pontjában megjelölt szakterület esetében a településrendezési szakértõi névjegyzékben az igazságügyi szakértõi szakterületnek megfelelõ ágazati szakértõi jogosultsággal rendelkezik, a névjegyzékbõl való törléséig [Szaktv. 8. § (1) bekezdése] a 8. számú melléklet 7. pontjában, illetve a 11. számú mellékletben megjelölt építésügyi szakterületeken igazságügyi szakértõi tevékenységet végezhet.”

Source: https://magyarkozlony.hu/hivatalos-lapok/5c0a3b2fa66506b95db8433ca8bec89583df22a2/dokumentumok/2c8b0df2ad41f5eb5ba29e3e22766de2bcea80aa/letoltes